# Úradný vestník L 196/2021

| | ISSN 1977-0790 |
| --- | --- |
| Úradný vestník
  Európskej únie | L 196 |
| | |
| Slovenské vydanie | Právne predpisy | Ročník 643. júna 2021 |

ISSN 1977-0790

Úradný vestník

Európskej únie

L 196

Slovenské vydanie

Právne predpisy

Ročník 643. júna 2021

---

| Obsah | | II   Nelegislatívne akty | Strana |
| --- | --- | --- | --- |
| | | USMERNENIA |
| | * | Usmernenie Európskej centrálnej banky (EÚ) 2021/889 zo 6. mája 2021, ktorým sa mení usmernenie (EÚ) 2015/510 o vykonávaní rámca menovej politiky Eurosystému (ECB/2021/23) | 1 |

Obsah

II   Nelegislatívne akty

Strana

USMERNENIA

*

Usmernenie Európskej centrálnej banky (EÚ) 2021/889 zo 6. mája 2021, ktorým sa mení usmernenie (EÚ) 2015/510 o vykonávaní rámca menovej politiky Eurosystému (ECB/2021/23)

1

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

II Nelegislatívne akty

USMERNENIA

| 3.6.2021 | SK | Úradný vestník Európskej únie | L 196/1 |
| --- | --- | --- | --- |

3.6.2021

SK

Úradný vestník Európskej únie

L 196/1

---

USMERNENIE EURÓPSKEJ CENTRÁLNEJ BANKY (EÚ) 2021/889

zo 6. mája 2021,

ktorým sa mení usmernenie (EÚ) 2015/510 o vykonávaní rámca menovej politiky Eurosystému (ECB/2021/23)

RADA GUVERNÉROV EURÓPSKEJ CENTRÁLNEJ BANKY,

so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,

so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, články 9.2, 12.1, 14.3, 18.2 a článok 20 prvý odsek,

keďže:

| (1) | Dosiahnutie jednotnej menovej politiky si vyžaduje vymedzenie nástrojov a postupov, ktoré má používať Eurosystém, aby sa táto politika vykonávala jednotne vo všetkých členských štátoch, ktorých menou je euro. |
| --- | --- |

(1)

Dosiahnutie jednotnej menovej politiky si vyžaduje vymedzenie nástrojov a postupov, ktoré má používať Eurosystém, aby sa táto politika vykonávala jednotne vo všetkých členských štátoch, ktorých menou je euro.

| (2) | Dodržiavanie požiadaviek na vlastné zdroje je nevyhnutnou podmienkou pre splnenie požiadavky na finančné zdravie inštitúcií podľa článku 55 ods. c) usmernenia Európskej centrálnej banky (EÚ) 2015/510 (ECB/2014/60) (1). |
| --- | --- |

(2)

Dodržiavanie požiadaviek na vlastné zdroje je nevyhnutnou podmienkou pre splnenie požiadavky na finančné zdravie inštitúcií podľa článku 55 ods. c) usmernenia Európskej centrálnej banky (EÚ) 2015/510 (ECB/2014/60) (1).

| (3) | Podľa článku 92 ods. 1 nariadenia Európskeho parlamentu a Rady (EÚ) č. 575/2013 (2) sú úverové inštitúcie povinné spĺňať tieto požiadavky na vlastné zdroje: požiadavky na podiel vlastného kapitálu Tier 1, podiel kapitálu Tier 1, celkový podiel kapitálu. Od 28. júna 2021 budú úverové inštitúcie povinné spĺňať ďalšiu požiadavku na vlastné zdroje: požiadavku na ukazovateľ finančnej páky, zavedenú podľa článku 1 bodu 46 nariadenia Európskeho parlamentu a Rady (EÚ) 2019/876 (3) v spojení s článkom 3 ods. 2 uvedeného nariadenia. |
| --- | --- |

(3)

Podľa článku 92 ods. 1 nariadenia Európskeho parlamentu a Rady (EÚ) č. 575/2013 (2) sú úverové inštitúcie povinné spĺňať tieto požiadavky na vlastné zdroje: požiadavky na podiel vlastného kapitálu Tier 1, podiel kapitálu Tier 1, celkový podiel kapitálu. Od 28. júna 2021 budú úverové inštitúcie povinné spĺňať ďalšiu požiadavku na vlastné zdroje: požiadavku na ukazovateľ finančnej páky, zavedenú podľa článku 1 bodu 46 nariadenia Európskeho parlamentu a Rady (EÚ) 2019/876 (3) v spojení s článkom 3 ods. 2 uvedeného nariadenia.

| (4) | Preto by sa malo usmernenie (EÚ) 2015/510 (ECB/2014/60) zodpovedajúcim spôsobom zmeniť, |
| --- | --- |

(4)

Preto by sa malo usmernenie (EÚ) 2015/510 (ECB/2014/60) zodpovedajúcim spôsobom zmeniť,

PRIJALA TOTO USMERNENIE:

Článok 1

Zmeny

Odseky 2 a 3 v článku 158 usmernenia (EÚ) 2015/510 (ECB/2014/60) sa nahrádzajú takto:

„2.   Prístup zmluvných strán, ktoré podliehajú dohľadu podľa článku 55 písm. b) bodu i), ale ktoré nespĺňajú požiadavky na vlastné zdroje vymedzené v nariadení (EÚ) č. 575/2013 na individuálnom a/alebo na konsolidovanom základe v súlade s požiadavkami dohľadu, a zmluvných strán, ktoré podliehajú porovnateľnému dohľadu podľa článku 55 písm. b) bodu iii), ale ktoré nespĺňajú požiadavky porovnateľné požiadavkám na vlastné zdroje vymedzeným v nariadení (EÚ) č. 575/2013 na individuálnom a/alebo konsolidovanom základe, k operáciám menovej politiky Eurosystému sa automaticky obmedzí z dôvodu obozretnosti. Toto obmedzenie zodpovedá úrovni prístupu k operáciám menovej politiky Eurosystému v čase oznámenia takéhoto neplnenia požiadaviek Eurosystému. Týmto obmedzením nie je dotknuté žiadne ďalšie diskrečné opatrenie, ktoré môže Eurosystém prijať. Ak sa dodržiavanie požiadaviek na vlastné zdroje neobnoví prostredníctvom primeraných a včasných opatrení najneskôr do 20 týždňov od referenčného dátumu pre zber údajov, pri ktorom sa zistil nesúlad, zmluvným stranám sa z dôvodu obozretnosti automaticky pozastaví prístup k operáciám menovej politiky Eurosystému.

3.   V súvislosti s hodnotením finančného zdravia zmluvnej strany podľa článku 55 písm. c) a bez toho, aby boli dotknuté ostatné diskrečné opatrenia, môže Eurosystém z dôvodu obozretnosti obmedziť prístup týchto zmluvných strán k operáciám menovej politiky Eurosystému:

| a) | zmluvných strán, u ktorých nie sú informácie o podiele kapitálu a/alebo ukazovateli finančnej páky podľa nariadenia (EÚ) č. 575/2013 úplné alebo nie sú príslušnej NCB alebo ECB poskytnuté včas, a to najneskôr do 14 týždňov od konca príslušného štvrťroka; |
| --- | --- |

a)

zmluvných strán, u ktorých nie sú informácie o podiele kapitálu a/alebo ukazovateli finančnej páky podľa nariadenia (EÚ) č. 575/2013 úplné alebo nie sú príslušnej NCB alebo ECB poskytnuté včas, a to najneskôr do 14 týždňov od konca príslušného štvrťroka;

| b) | zmluvných strán, ktoré nemusia vykazovať údaje o podiele kapitálu a ukazovateli finančnej páky podľa nariadenia (EÚ) č. 575/2013, ale u ktorých nie sú informácie o porovnateľnom dohľade podľa článku 55 písm. b) bodu iii) úplné alebo nie sú príslušnej NCB a ECB poskytnuté včas, a to najneskôr do 14 týždňov od konca príslušného štvrťroka. |
| --- | --- |

b)

zmluvných strán, ktoré nemusia vykazovať údaje o podiele kapitálu a ukazovateli finančnej páky podľa nariadenia (EÚ) č. 575/2013, ale u ktorých nie sú informácie o porovnateľnom dohľade podľa článku 55 písm. b) bodu iii) úplné alebo nie sú príslušnej NCB a ECB poskytnuté včas, a to najneskôr do 14 týždňov od konca príslušného štvrťroka.

Prístup sa obnoví hneď po poskytnutí relevantných informácií príslušnej národnej centrálnej banke a keď sa zistí, že zmluvná strana spĺňa kritérium finančného zdravia podľa článku 55 písm. c). Ak príslušné informácie neboli poskytnuté najneskôr do 20 týždňov od konca príslušného štvrťroka, prístup zmluvnej strany k operáciám menovej politiky Eurosystému sa z dôvodu obozretnosti automaticky pozastaví.“

Článok 2

Nadobudnutie účinnosti a implementácia

1.   Toto usmernenie nadobúda účinnosť v deň jeho oznámenia národným centrálnym bankám členských štátov, ktorých menou je euro.

2.   Národné centrálne banky členských štátov, ktorých menou je euro, prijmú opatrenia potrebné na zabezpečenie súladu s týmto usmernením a uplatňujú ich od pondelok, 28. júna 2021. Najneskôr do 1. júna 2021 informujú Európsku centrálnu banku o textoch a prostriedkoch týkajúcich sa daných opatrení.

Článok 3

Adresáti

Toto usmernenie je určené všetkým centrálnym bankám Eurosystému.

Vo Frankfurte nad Mohanom 6. mája 2021

Za Radu guvernérov ECB

Prezidentka ECB

Christine LAGARDE

---

(1)  Usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (usmernenie o všeobecnej dokumentácii) (ECB/2014/60) (Ú. v. EÚ L 91, 2.4.2015, s. 3).

1

(2)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

2

(3)  Nariadenie Európskeho parlamentu a Rady (EÚ) 2019/876 z 20. mája 2019, ktorým sa mení nariadenie (EÚ) č. 575/2013, pokiaľ ide o ukazovateľ finančnej páky, ukazovateľ čistého stabilného financovania, požiadavky na vlastné zdroje a oprávnené záväzky, kreditné riziko protistrany, trhové riziko, expozície voči centrálnym protistranám, expozície voči podnikom kolektívneho investovania, veľkú majetkovú angažovanosť, požiadavky na predkladanie správ a zverejňovanie informácií, a ktorým sa mení nariadenie (EÚ) č. 648/2012 (Ú. v. EÚ L 150, 7.6.2019, s. 1).

3

---